لیبیا-داکی خلیفه خفتر قوه لری برلین-ده کئچیریلن کنفرانس دا آتشکسه دایر ائدیلن چاغیریش‌لارا باخمایا‌راق طرابلس و اطرافینداکی بؤلگه لره داخیل اولا‌راق یولجو اوچاق لارا هوجوم ائدجگینی بیلدیریب.
خلیفه خفترین لیدرلیگیندکی لیبیا میللی اردوسو آدلی سلاح‌لی قروپلاشمانین سؤزچوسو احمد المیسماری شخسی اینترنت صحیفه سیندن وئردیگی آچیقلامادا قیریان شهریندن طرابلس ساحیلینه ده ک اولان بؤلگه‌نی اوچوشا قاداغان بؤلگه اعلان ائتدیکلرینی بیلدیریب.
قئید ائدک کی، طرابلس-ون "دونیایا آچیلان قاپیسی" موضعینده اولان معیتیقه هاوا لیمانی دا اوچوشا قاداغان ائدیلن بؤلگه ایچریسینده‌دیر.
خلیفه خفتره صادق قوه لر دونن معیتیقه هاوا لیمانینا راکتله هوجوم ائتمیشدی.
آلمانیانین پایتاختی برلین-ده بازار گونو لیبیا مسئله سی ایله باغلی کئچیریلن کنفرانسدا بوتون طرفلره آتشکس رژیمی‌نین داوام ائتدیریلمه‌سی ایله علاقه دار چاغیریش ائدیلمیشدی.
